S-a apucat de scrimă la vârsta de 12 ani, la sfatul fratelui său, sub îndrumarea lui Felix Tesler. După ce acesta a emigrat în Statele Unite în 1996, s-a pregătit cu Viktor Bîkov. S-a alăturat lotului național al Ucrainei, cu care a participat la Jocurile Olimpice din 2000 de la Sydney. La individual a fost învinsă în turul întâi de conațională ei Olena Kolțova. La proba pe echipe, Ucraina a pierdut în sferturile de finală cu Italia și s-a clasat pe locul 8. În anul ulterior a ajuns în sferturile de finală la Campionatul Mondial de la Nîmes.